பூதப்பாண்டி

பூதபாண்டி (ஆங்கிலம்:Boothapandi), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், தோவாளை வட்டத்தில் இருக்கும் முதல்நிலை  பேரூராட்சி ஆகும்.
இங்கு பூதலிங்கசுவாமி சிவகாமி அம்பாள் திருக்கோவில் உள்ளது. ஒவ்வோர் ஆண்டும் சனவரி மாதம் இக்கோயிலில் தேரோட்ட திருவிழா நடைபெறும்.

அமைவிடம்
கன்னியாகுமரியிலிருந்து  27 கிமீ தொலைவில் உள்ள  இப்பேரூராட்சிக்கு அருகமைந்த தொடருந்து நிலையம்  13 கிமீ தொலைவில் உள்ள நாகர்கோவில் ஆகும்.

இதன் கிழக்கில் ஆரல்வாய்மொழி 10 கிமீ ; மேற்கில் தக்கலை  20 கிமீ; வடக்கில் அழகியபாண்டியபுரம்   8 கிமீ; தெற்கில் நாகர்கோவில் 10 கிமீ தொலைவில் உள்ளது.

பேரூராட்சியின் அமைப்பு           
4.5  சகிமீ பரப்பும், 15 வார்டுகளும்,   51 தெருக்களும் கொண்ட இப்பேரூராட்சி  கன்னியாகுமரி  (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி  4280  வீடுகளும்,  15931  மக்கள்தொகையும் கொண்டது.

சிறப்புகள்
பூதபாண்டி தாடகை மலையின் அடிவாரத்தில் அமைந்திருக்கிறது. நாகர்கோவில் - பாலமோர் சாலையில், நாகர்கோவிலிலிருந்து 12 கிலோ மீட்டர் தொலைவிலுள்ளது. இது பூதபாண்டியன் என்ற பாண்டிய மன்னர் தோற்றுவித்த தொன்மையான ஊராகும். பழையாறு ஆற்றின் கரையில் மிக அருமையான இயற்கைச் சூழலில் இவ்வூர் அமைந்துள்ளது. தொல்பொருள் ஆய்வில் முக்கியம் வாய்ந்த ஊர். இங்குள்ள ஆலயத்தின் தெய்வத்தின் பெயர் அருள்மிகு பூதலிங்கம் ஆகும். ஆண்டுத் தேர்த் திருவிழா சிறப்பான நிகழ்வாகும்.

புகழ் பெற்றவர்கள்
  ப. ஜீவானந்தம்

ஆதாரங்கள்

கன்னியாகுமரி மாவட்டத்தில் உள்ள பேரூராட்சிகள்